Legal Document

Category: 224

Text:
29. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 557.1/36641 της 13/23 Απρ. 1977 (ΦΕΚ Β΄ 395) Περί καθορισμού των διαδικασιών προκρίσεως και επιλογής των προς μετεκπαίδευσιν διδασκάλων και νηπιαγωγών εις το Μαράσλειον Διδασκαλείον Δημοτικής Εκπαιδεύσεως. Έχοντες υπ’ όψει: α)Τας διατάξεις του άρθρ. 6 παρ. 8β, του Ν.Δ. 1222/72 (ΦΕΚ 153/1972 τ.Α΄) «περί μετεκπαιδεύσεως του εκπαιδευτικού προσωπικού Δημοτικής Εκπαιδεύσεως». β)Τας διατάξεις του Νόμ. 227/1975 «περί της παρά τω Μαρασλείω Διδασκαλείω Δημοτικής Εκπαιδεύσεως μετεκπαιδεύσεως εις την Ειδικήν Αγωγήν κλπ.». γ)Τας διατάξεις των άρθρ. 23,60,61 και 62 του Νόμ. 309/1976 «περί οργανώσεως και Διοικήσεως της Γενικής Εκπαιδεύσεως». δ)Τας διατάξεις της παρ. 2 του άρθρ. 2 του Νόμ. 186/1975 «περί του Κέντρου Εκπαιδεύσεως Μελετών και Επιμορφώσεως» και ε)Τας υπ’ αριθ. 9/7-3-77 και 10/8-3-77 γνωμοδοτήσεις της Ολομελείας του Κ.Ε.Μ.Ε., αποφασίζομεν: Άρθρ.1.-Τα των προσθέτων προϋποθέσεων και απαραιτήτων δικαιολογητικών, της διαδικασίας της προκρίσεως, των εξεταστέων μαθημάτων της διεξαγωγής του διαγωνισμού και της καταρτίσεως του τελικού πίνακος καλουμένων προς μετεκπαίδευσιν Διδασκάλων και Νηπιαγωγών ορίζονται εις τα επόμενα άρθρα. Α΄ Προϋποθέσεις – Δικαιολογητικά – Διαδικασία  προκρίσεως και διαγωνισμού των προς  μετεκπαίδευσιν Διδασκάλων και Νηπιαγωγών. Προϋποθέσεις και δικαιολογητικά Άρθρ.2.-1.Δια την συμμετοχήν των εκπαιδευτικών λειτουργών Δημοτικής Εκπαιδεύσεως εις την δοκιμασίαν επιλογής των εκάστοτε καλουμένων προς μετεκπαίδευσιν εις το Μαράσλειον Διδασκαλείον Δημοτικής Εκπαιδεύσεως (Μ.Δ.Δ.Ε.) απαιτείται αίτησις του ενδιαφερομένου. 2.Δια τους υποψηφίους προς συμμετοχήν εις την διαδικασίαν επιλογής προς μετεκπαίδευσιν διετούς διαρκείας εις την Ειδικήν Αγωγήν κατά τον Νόμ. 227/1975 η εν τη προηγουμένη παραγράφω αίτησις συνοδεύεται υπό δηλώσεως του υποψηφίου, ότι ούτος επιθυμεί, μετά την λήξιν της μετεκπαιδεύσεώς του, να εργασθή εις Ειδικόν Σχολείον. 3.Δικαίωμα υποβολής αιτήσεως κατά τας προηγουμένας παραγράφους έχουν εκπαιδευτικοί λειτουργοί Δημοτικής Εκπαιδεύσεως κεκτημένοι: α)Εκπαδευτικήν υπηρεσίαν τουλάχιστον 5 ετών, και ηλικίαν ουχί μεγαλυτέραν των 40 ετών, συ μπληρουμένην μέχρι της 31ης Δεκεμβρίου του έτους προκηρύξεως του διαγωνισμού και  β)Υπηρεσιακήν επίδοσιν δικαιολογούσαν προαγωγήν κατά τας διατάξεις του άρθρ. 61 παρ. 2 και 3 του Νόμ. 309/1976 «περί οργανώσεως και Διοικήσεως της Γενικής Εκπαιδεύσεως», διακρινόμενοι δε δια το ήθος και τον χαρακτήρα, υπό την έννοιαν του άρθρ. 60 του αυτού Νόμου, δια την έφεσιν και την δυνατότητα προς περαιτέρω μάθησιν, την επιστημονικήν και πνευματικήν καλλιέργειαν και τα εν γένει προσόντα των. Άρθρ.3.-1.Κατά μήνα Νοέμβριον εκάστου έτους, η Διεύθυνσις Εφαρμογής Προγραμμάτων Σχολών Εκπαιδεύσεως Διδακτικού Προσωπικού (Σ.Ε.Δ.Π.) του Υπουργείου Εθνικής Παιδείας και Θρησκευμάτων δι’ εγκυκλίου της προς τας Εκπαιδευτικάς Αρχάς Δημοτικής Εκπαιδεύσεως καλεί τους Εκπαιδευτικούς λειτουργούς αυτής (διδασκάλους και νηπιαγωγούς), οι οποίοι επιθυμούν να εισαχθούν εις το Μαράσλειον Διδασκαλείον Δημοτικής Εκπαιδεύσεως δια μετεκπαίδευσιν μείζονος διαρκείας κατά το άρθρ. 4 του Ν.Δ. 1222/1972 και διετούς διαρκείας εις την Ειδικήν Αγωγήν του Νόμ. 227/1975 και έχουν τας εν τη παρ. 2 του προηγουμένου άρθρου απαιτουμένας προϋποθέσεις, να υποβάλουν, δια του Διευθυντού του Σχολείου των, εις τον οικείον Επιθεωρητήν Δ.Ε. αίτησιν μέχρι τέλους Δεκεμβρίου του αυτού έτους. 2.α)Ο Επιθεωρητής ελέγχει κατ’ αρχήν εάν πληρούται εις εκάστην περίπτωσιν αιτήσεως η προϋπόθεσις των τυπικών προσόντων και είτα, στηριζόμενος εις τα στοιχεία του υπηρεσιακού φακέλου εκάστου, συντάσσει «ειδικήν έκθεσιν καταλληλότητος δια την μετεκπαίδευσιν» κατά τας, περί εκθέσεων ουσιαστικών προσόντων, συστήματος προαγωγών και πινάκων προακτέων, διατάξεις των άρθρ. 60, 61 και 62 του Νόμ. 309/76. β)Εν συνεχεία ο Επιθεωρητής, σχηματίζει δι’ έκαστον υποψήφιον ίδιον φάκελον με τα ανωτέρω σοιχεία (αίτησιν, έκθεσιν καταλληλότητος), ως και αντίγραφον του ατομικού δελτίου (καρτέλλας) του ενδιαφερομένου, συντάσσει δε ονομαστικάς καταστάσεις κατ’ αλφαβητικήν σειράν των υποβαλόντων αιτήσεις, κεχωρισμένως δι’ εκάστην κατηγορίαν υποψηφίων, διαλαμβανούσας δι’ έκαστον υποψήφιον; αα)Ονοματεπώνυμον, ββ)έτος γεννήσεως, γγ)βαθμόν εν τη υπηρεσία, δδ)Σχολείον εις ο ανήκει οργανικώς, εε)συνολικόν χρόνον υπηρεσίας μέχρι 31 Δεκεμβρίου του έτους προκηρύξεως του διαγωνισμού. Τα στοιχεία ταύτα υποβάλλει ο Επιθεωρητής εις τον Προϊστάμενόν του Επόπτην Δ.Ε. μέχρι τέλους Ιανουαρίου. 3.Ο Επόπτης, μετά την συλλογήν πάντων των απαραιτήτων δια την πρόκρισιν των υποψηφίων της Περιφερείας του στοιχείων, συγκαλεί το παρ’ αυτώ Ανώτερον Περιφερειακόν Υπηρεσιακόν Συμβούλιον, το οποίον εις τακτικήν συνεδρίαν (Αντί για τη σελ. 272,261) Σελ. 272,261(α) Μετεκπαίδευση δημοδιδασκάλων 32.Γ.η.29 του μηνός Μαρτίου, μελετά πάντα τα περιελθόντα αυτώ στοιχεία δι’ έκαστον των υποψηφίων, λαμβάνον δε υπ’ όψιν τα στοιχεία ταύτα αποφασίζει δια πράξεώς του περί της καταλληλότητος ή μη εκάστου των υποψηφίων δια την περί ης η αίτησίς του κατηγορίαν μετεκπαιδεύσεως. Αντίγραφον της πράξεως του Υπηρεσιακού Συμβουλίου υποβάλλει έκαστος Επόπτης εις την Διεύθυνσιν Εφαρμογής Προγραμμάτων Σ.Ε.Δ.Π. του Υπουργείου μέχρι 15ης Απριλίου. Ταυτοχρόνως, ειδοποιεί, μέσω των αρμοδίων Επιθεωρητών Δ.Ε. τους προκριθέντας ίνα λάβουν γνώσιν της προκρίσεως αυτών, αναμένοντες τον καθορισμόν της ημερομηνίας του διαγωνισμού. 4.Οι αποκλειόμενοι υπό του Α.Π.Υ.Σ.Δ.Ε. υποψήφιοι έχουν δικαίωμα ενστάσεως κατά της περί του αποκλεισμού των αποφάσεως, ενώπιον του Α.Κ.Υ.Σ.ΕΔ.Ε εντός 5 ημερών αφ’ ης έλαβον γνώσιν ταύτης. Το Α.Κ.Υ.Σ.Δ.Ε. αποφαίνεται οριστικώς περί της προκρίσεώς των ή μη. 5.Η εν τη παρ. 3 του παρόντος άρθρου Διεύθυνσις του Υπουργείου Παιδείας, βάσει των υποβληθέντων αυτή πρακτικών των Α.Π.Υ.Σ.Δ.Ε. και ενδεχομένως του Α.Κ.Υ.Σ.Δ.Ε. συντάσσει καταστάσεις εκάστης κατηγορίας μετεκπαιδεύσεως, κατ’ αλφαβητικήν σειράν, των προκριθέντων προς συμμετοχήν εις τον διαγωνισμόν, μίαν δια τους υποχρέους να παρουσιασθούν εις τον διαγωνισμόν των Αθηνών και ετέραν δι’ εκείνους, οι οποίοι υποχρεούνται να παρουσιασθούν εις τον διαγωνισμόν της Θεσσαλονίκης, κατά τα εν τη παρ. 1 του επομένου άρθρου διαλαμβανόμενα. Διεξαγωγή του διαγωνισμού. Άρθρ.4.-1.Δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης κατ’ έτος ορίζεται κεχωρισμένως ο αριθμός των εισαχθησομένων εις την μετεκπαίδευσιν διδασκάλων και νηπιαγωγών, ως και ο χρόνος και η ημερομηνία της εν Αθήναις και Θεσσαλονίκη διεξαγωγής του διαγωνισμού των κατά το προηγούμενον άρθρον προκριθέντων. Εις τον εν Αθήναις διαγωνισμόν μετέχουν οι προκριθέντες υποψήφιοι διδάσκαλοι και νηπιαγωγοί οι υπηρετούντες εις τας Α΄, Β΄, Γ΄, Δ΄, Ε΄, ΣΤ΄, Ζ΄, Η΄, και ΙΕ, Ανωτέρας Εκπαιδευτικάς Περιφερείας, οι δε των υπολοίπων Ανωτέρων Εκπαιδευτικών Περιφερειών Θ΄, Ι, ΙΑ΄, ΙΒ΄, ΙΓ΄, και ΙΔ΄ εις τον εν Θεσσαλονίκη τοιούτον. «2α.Δια της αυτής αποφάσεως συγκροτείται Κεντρική Επιτροπή διεξαγωγής του διαγωνισμού προς μετεκπαίδευσιν διδασκάλων και νηπιαγωγών εν τω Μαρασλείω Διδασκαλείω Δημ. Εκπαιδεύσεως, αποτελουμένη εξ ενός Συμβούλου Α΄ ή Β΄ του ΚΕΜΕ προερχομένου εκ της Δημοτικής Εκ/σεως, του Διευθυντού του Μαρασλείου Διδασκαλείου Δημοτικής Εκπαιδεύσεως, του Προϊσταμένου της Υπηρεσίας Εκπαιδεύσεως της Γενικής Διευθύνσεως Γενικής Εκπαιδεύσεως του Υπουργείου Εθνικής Παιδείας και Θρησκευμάτων, ενός Διευθυντού Παιδαγωγικής Ακαδημίας ή Σχολής Νηπιαγωγών, ενός Επόπτου Δημοτικής Εκπαιδεύσεως και ενός Γενικού Επιθεωρητού Μέσης Εκπαιδεύσεως της Ειδικότητος Φιλολόγου. Δι’ έν έκαστον των μελών της Κεντρικής ταύτης Επιτροπής ορίζεται και αναπληρωτής. Ως Γραμματεύς ορίζεται δια της αυτής αποφάσεως, είς εκ των υπηρετούτων εν τω Μ.Δ.Δ.Ε. Καθηγητών ή Διοικητικών Υπαλλήλων, ή είς υπάλληλος  Σελ. 272,262(α) εκ των υπηρετούτων παρά τη Διευθύνσει Εφαρμογής Προγραμμάτων Σ.Ε.Δ.Π. ή τη Διευθύνσει Προσωπικού Ετέρων Κλάδων της Κ.Υ. του ΥΠΕΠΘ». β)Η Κεντρική Επιτροπή συνεπικουρείται εις το έργον της επιτηρήσεως υπό διδασκόντων εις το Μ.Δ.Δ.Ε., ως και υπό του Εποπτικού Προσωπικού Δ.Ε., του εδρεύοντος εις την Περιφέρειαν της τ. Δ/σεως Πρωτευούσης, οριζομένου προς τούτο υπό του Προέδρου της εν λόγω Κεντρικής Επιτροπής. γ)Έν εκ των μελών της Κεντρικής Επιτροπής οριζόμενον δια της αυτής, ως άνω υπουργικής αποφάσεως, μεταβαίνει εις Θεσσαλονίκην ένθα μετέχει της συγκροτουμένης Υποεπιτροπής διεξαγωγής του διαγωνισμού εν τη πόλει ταύτη, και εις την οποίαν, πλην αυτού, μετέχουν είς Διευθυντής Παιδαγωγικής Ακαδημίας, είς Δ.ντής Σχολής Νηπιαγωγών και είς Επόπτης Δ.Ε. δι’ έκαστον των μελών της Υποεπιτροπής ορίζεται αναπληρωτής, ως Γραμματεύς δε αυτής, προσλαμβάνεται, κατόπιν αποφάσεως του Προέδρου αυτής, είς εκ των υπηρετούντων εις την Παιδαγωγικήν Ακαδημίαν ή την Σχολήν Νηπιαγωγών Θεσσαλονίκης Καθηγητών ή διοικητικών υπαλλήλων. Η εν λόγω Υποεπιτροπή συνεπικουρείται εις το έργον της επιτηρήσεως υπό του Εποπτικού Προσωπικού Δ.Ε. του εδρεύοντος εν τη πόλει της Θεσσαλονίκης, οριζομένου προς τούτο υπό του Προέδρου της Υποεπιτροπής. δ)Τόσον της Κεντρικής Επιτροπής διεξαγωγής του διαγωνισμού εν Αθήναις, όσον και της Υποεπιτροπής διεξαγωγής του διαγωνισμού εν Θεσσαλονίκη, προεδρεύει το κατά βαθμόν ανώτερον των Μελών, ή,. επί ισοβαθμίας, το υπηρεσιακώς αρχαιότερον». Η παρ. 2 αντικατεστάθη ως άνω δια της υπ’ αριθ. Φ.557.1/17539 της 13 Φεβρ./1 Μαρτ. 1978 (ΦΕΚ Β΄ 180) αποφ. Υπ. Παιδείας. (Διόρθ. Σφαλμ. στο ΦΕΚ Β΄ 561/23-6-1980). Με την Γ.3248/13-20 Ιουν. 1980 (ΦΕΚ Β΄ 533 απόφ. Υπ. Παιδείας ορίζεται ότι στην άνω Κεντρική επιτροπή μετέχει ως μέλος και ο Διευθυντής της Διευθύνσεως Εφαρμογής Προγραμμάτων Σχολών Εκπ/σεως Διδακτικού Προσωπικού του Υπ. Παιδείας. 32.Γ.η.29 Μετεκπαίδευση δημοδιδασκάλων 3.Η Κεντρική Επιτροπή διεξαγωγής του διαγωνισμού: α)Μεριμνά δια την εξεύρεσιν καταλλήλου διδακτηρίου ή οικήματος προς διεξαγωγήν του διαγωνισμού και κατανέμει εις τας αιθούσας τούτου τους υποψηφίους κατά την αλφαβητικήν σειράν του επωνύμου των. β)Συντάσσει και γνωστοποιεί εις τους υποψηφίους το πρόγραμμα διεξαγωγής του διαγωνισμού, επίσης δε γνωστοποιεί εις τούτους το οίκημα και τας αιθούσας όπου ούτοι πρόκειται να διαγωνισθούν. γ)«Ορίζει τους επιτηρητάς εκ του εδρεύοντος εν τη περιοχή της τ. Δ/σεως Πρωτευούσης (ή της Θεσ/νίκης προκειμένου περί της Υποεπιτροπής Θεσσαλονίκης) Εποπτικού και Διδακτικού Προσωπικού Δημοτικής Εκπαιδεύσεως, κατανέμει τούτους εις τας αιθούσας και εποπτεύει επί της εκτελέσεως των καθηκόντων των εν τη διεξαγωγή του διαγωνισμού». Το εδαφ. γ) αντικατεστάθη ως άνω δια της υπ’ αριθ. Φ.557.1/71711 της 7/7 Ιουλ. 1977 (ΦΕΚ Β΄ 638) αποφ. Υπ. Παιδείας. δ)Εποπτεύει δια μελών αυτής, οριζομένων υπό του Προέδρου της δια την τακτοποίησιν των διαγωνιζομένων εις τας αιθούσας των εξετάσεων και τον όλον έλεγχον της ταυτότητος αυτών υπό των επιτηρητών, την κάλυψιν των στοιχείων ταυτότητος των διαγωνιζομένων εν τοις γραπτοίς δοκιμίοις, την ευταξίαν εις τας αιθούσας του διαγωνισμού. ε)Ορίζει τα εξεταστέα κατά μάθημα θέματα κατά τα οριζόμενα εν παρ. 6 του παρόντος άρθρου. ς)Μεριμνά δια την κανονικήν παραλαβήν, την φύλαξιν και την παράδοσιν αρμοδίως των γραπτών δοκιμίων. ζ)Λαμβάνει γενικώς παν απαραίτητον κατά την κρίσιν της μέτρον δια την νομότυπον, κανονικήν και αδιάβλητον διεξαγωγήν του διαγωνισμού. η)Επιλύει δι’ αποφάσεώς της παν θέμα οιασδήποτε φύσεως, ανακύπτον εν τη διεξαγωγή του διαγωνισμού. 4.Των αυτών ως ανωτέρω θεμάτων πλην εκείνων του εδαφ. ε΄, επιλαμβάνεται και η εν Θεσσαλονίκη Υποεπιτροπή διεξαγωγής του διαγωνισμού. Επί πλέον το μεταβαίνον εις Θεσσαλονίκην μέλος της Κεντρικής Επιτροπής επιφορτίζεται με την παραλαβήν, ασφάλειαν και μεταφοράν εις Αθήνας των γραπτών δοκιμίων των εν Θεσσαλονίκη διαγωνισθέντων και την παράδοσίν των εις τον Πρόεδρον της Κεντρικής Επιτροπής διεξαγωγής του διαγωνισμού, ο οποίος φροντίζει δια την φύλαξιν αυτών, μετά των γραπτών δοκιμίων των διαγωνισθέντων εν Αθήναις , εν τω Υπουργείω. 5.Οι μετέχοντες του διαγωνισμού εξετάζονται εις τα ακόλουθα μαθήματα μόνον γραπτώς: α)Νεοελληνική Γλώσσα β)Νεοελληνική Γραμματεία γ)Χειρισμός συγκεκριμένου προβλήματος από την σχολικήν ζωήν βάσει των εμπειριών του εξεταζομένου και τα διδάγματα της Ψυχολογίας. δ)Χειρισμός συγκεκριμένου προβλήματος από την διδακτικήν πράξιν βάσει των εμπειριών του εξεταζομένου και τα δεδομένα της Γενικής και Ειδικής Διδακτικής. Ειδικώς και μόνον δια τον διαγωνισμόν του έτους 1977, οι μεν υποψήφιοι δια την μετεκπαίδευσιν μείζονος διαρκείας του άρθρ. 4 του Ν.Δ. 1222/72 εξετάζονται εις τα μαθήματα τα οριζόμενα υπό της υπ’ αριθ. Φ.557.1./31/26818/1974 Υπουργικής αποφάσεως, ως αύτη ετροποποιήθη δια της υπ’ αριθ. Φ.557.1./78/113984/74 ομοίας, οι δε υποψήφιοι δια την μετεκπαίδευσιν διετούς διαρκείας εις την Εδικκήν Αγωγήν του Νόμ. 227/75, εις τα μαθήματα τα οριζόμενα δια της υπ’ αριθ. Φ.557.1/1/9796/76 ημετέρας αποφάσεως. 6.Η εκλογή των θεμάτων του διαγωνισμού δι’ έκαστον μάθημα ενεργείται υπό της Κεντρικής Επιτροπής διεξαγωγής του διαγωνισμού ολίγον προ της ενάρξεως τούτου. Δι’ έκαστον μάθημα καταρτίζονται τρία θέματα. Εκ τούτων δίδεται προς ανάπτυξιν υπό των υποψηφίων, έν, το οποίον ταυτοχρόνως γνωστοποιείται τηλεφωνικώς και εις την Υποεπιτροπήν διεξαγωγής του διαγωνισμού εν Θεσσαλονίκη. Το διδόμενον προς ανάπτυξιν θέμα λαμβάνεται δια κλήρου ενώπιον των διαγωνιζομένων υποψηφίων. Τα ούτω εκλεγόμενα θέματα καταγράφονται εις ίδιον φύλλον χάρτου, υπογράφονται υπό της Επιτροπής και φυλάσσονται μετά των πρακτικών διεξαγωγής του διαγωνισμού. 7.α)Οι υποψήφιοι δια τον διαγωνισμόν οφείλουν να προσέρχωνται εις τον χώρον των εξετάσεων 30΄ προ της καθωρισμένης δια του προγράμματος ώρας ενάρξεως της εξετάσεως δι’ έκαστον μάθημα, να εισέρχωνται δε εις τας αιθούσας των εξετάσεων άνευ βιβλίων, τετραδίων σημειώσεων κλπ., φέροντος μεθ’ εαυτών δύο μολυβδίδας στερεάς μελάνης χρώματος κυανού (μπλε). β)Υποψήφιοι προσερχόμενοι εις την εξέτασιν έν τινι μαθήματι, μετά την εκφώνησιν του θέματος αποκλείονται του διαγωνισμού και βαθμολογούνται εις αυτό δια της μονάδος, με την ένδειξιν «λόγω μη προσελεύσεώς του». γ)Μετά την εγκατάστασιν των εξεταζομένων εις τας προκαθωρισμένας αιθούσας και θέσεις και προ της εκφωνήσεως των θεμάτων, οι επιτηρηταί ελέγχουν την ταυτότητα των διαγωνιζομένων βάσει των ονομαστικών καταστάσεων και των δελτίων ταυτότητος αυτών. Προς τούτο έκαστος διαγωνιζόμενος υποχρεούται να φέρη μεθ’ εαυτού και να επιδεικνύη εις τους επιτηρητάς την ταυτότητά του, ελλείψει δε ταύτης πιστοποιητικόν Δήμου ή Κοινότητος μετά της φωτογραφίας του επ’ αυτού τεθεωρημένης. Κατά τον έλεγχον τούτον σημειούνται οι απόντες. δ)Ο χάρτης των εξετάσεων είναι ειδικού τύπου, ετοιμάζεται υπό της οικείας Διευθύνσεως (Μετά την σελ. 272,262) Σελ. 272,263 Τεύχος 650 Σελ. 47 Μετεκπαίδευση δημοδιδασκάλων 32.Γ.η.29 του Υπουργείου και δίδεται εις τους εξεταζομένους υπό των επιτηρητών, εις τους οποίους παρέχεται μερίμνη της Επιτροπής διεξαγωγής του διαγωνισμού. Έκαστος χάρτης εξετάσεων σφραγίζεται δια της σφραγίδος του Υπουργείου και φέρει επ’ αυτού την υπογραφήν του Προέδρου της Επιτροπής. ε)Μετά την χορήγησιν εις τους διαγωνιζομένους του χάρτου των εξετάσεων και προ της εκφωνήσεως των θεμάτων έκαστος των διαγωνιζομένων συμπληροί επί τούτου τα απαραίτητα στοιχεία (ονοματεπώνυμον, και όνομα πατρός, εξεταζόμενον μάθημα, χρονολογία κλπ.). ς)Τα θέματα εκφωνούνται υπό μέλους της Επιτροπής διεξαγωγής του διαγωνισμού. Μετά την εκφώνησίν των ουδεμία παρέχεται διασάφησις ή οδηγία, σχετιζομένη με τα θέματα. ζ)Οι διαγωνιζόμενοι δύνανται να χρησιμοποιούν ως χώρον προχείρων σημειώσεων τας τελευταίας σελίδας του χάρτου διαγωνίσματος, αποφευγομένης της χρήσεως οιουδήποτε άλλου χάρτου. η)Η χρονική διάρκεια εκάστου διαγωνίσματος ορίζεται υπό της Επιτροπής μεταξύ τριών και τεσσάρων ωρών από της εκφωνήσεως του θέματος. θ)Εις εκάστην αίθουσαν εξετάσεων επιτηρούν 2 τουλάχιστον επιτηρηταί και κατ’ αναλογίαν ενός επιτηρητού επί 15 εξεταζομένων. Οι επιτηρηταί εναλλάσσονται εις τας αιθούσας κατά μάθημα, μερίμνη των εποπτών μελών της Επιτροπής του διαγωνισμού. ι)Οι διαγωνιζόμενοι οφείλουν να τηρούν τον κανονισμόν διεξαγωγής του διαγωνισμού, να φέρωνται μετ’ ευπρεπείας προς τους επιτηρητάς και τους επόπτας και να πειθαρχούν απροφασίστως εις τας οδηγίας και τας εντολάς αυτών. ια)Διαγωνιζόμενοι επιχειρούντες να νοθεύσουν καθ’ οιονδήποτε τρόπον την κανονικήν διεξαγωγήν του διαγωνισμού ή διαταράσσοντες οπωσδήποτε την ευταξίαν και ομαλήν διεξαγωγήν αυτού εκβάλλονται της αιθούσης υπό του επόπτου, κατόπιν προφορικής αναφοράς του επιτηρητού παραλαμβανομένου του γραπτού δοκιμίου των υπό των επιτηρητών και του επόπτου. Επί του γραπτού τούτου δοκιμίου σημειούται αμέσως παρατήρησις περί της πράξεως, η οποία υπογράφεται υπό δύο επιτηρητών κα ιτου επόπτου. το γραπτόν τούτο βαθμολογείται υπό των βαθμολογητών δια της μονάδος, κατά του πταίστου δε διαγωνιζομένου ασκείται επί πλέον πειθαρχική δίωξις, μερίμνη του Διευθυντού Δημοτικής Εκπ/σεως του Υπουργείου. Σελ. 272,264 Τεύχος 650 Σελ. 48 ιβ)Έκαστος διαγωνιζόμενος, μετά την ανάπτυξιν του θέματος παραδίδει το γραπτόν του εις ένα των επιτηρητών και εξέρχεται αθορύβως της αιθούσης. Ο οριζόμενος επιτηρητής παρουσία του παραδώσαντος εις αυτόν το γραπτόν διαγωνιζομένου, ελέγχει την ακρίβειαν των επί του γραπτού δοκιμίου στοιχείων βάσει της ταυτότητος του διαγωνιζομένου, επικαλύπτει τα στοιχεία ταύτα δι’ αδιαφανούς χάρτου, μονογραφεί το γραπτόν δοκίμιον κατά σελίδα και εις το τέλος του γραπτού κειμένου και τοποθετεί αυτό εις τον φάκελλον των διαγωνιζομένων εν τη αιθούση. ιγ)Τα γραπτά δοκίμια δεν επιτρέπεται να φέρουν την υπογραφήν του διαγωνιζομένου ουδ’ άλλο τι σημείον ή σύμβολον ενδεικτικόν της ταυτότητος αυτού, επί ποινή βαθμολογήσεως αυτού δια της μονάδος. ιδ)Όταν παραδοθούν κατά τα ανωτέρω πάντα τα γραπτά δοκίμια των διαγωνιζομένων εν εκάστη αιθούση, μονογραφείται έκαστον τούτων και υπό δευτέρου επιτηρητού και παραδίδονται πάντα εντός φακέλου εις τον οποίον εμφαίνονται: το μάθημα, η χρονολογία, τα ενδεικτικά στοιχεία της αιθούσης, τα ονόματα των επιτηρητών και του επόπτου, ο αριθμός των διαγωνιζομένων εν τη αιθούση, τα ονόματα των τυχόν απόντων, ο αριθμός των διαγωνισθέντων και ο αριθμός των παραδιδομένων γραπτών δοκιμίων. Το σημείωμα τούτο υπογράφουν οι παραδίδοντες επιτηρηταί και ο παραλαμβάνων επόπτης. 8.Μετά την παράδοσιν και παραλαβήν πάντων των γραπτών δοκιμίων, η Επιτροπή διαγωνισμού, εν συνεδρία προβαίνει εις τας ακολούθους ενεργείας: α)ελέγχει τα γραπτά δοκίμια ως προς την τήρησιν πάντων των κανόνων του διαγωνισμού και επαληθεύει τον αριθμόν αυτών. β)Επισημαίνει εάν εις γραπτά τινα σημειούνται παρατηρήσεις ενδεικτικαί περί τυχόν νοθεύσεως ή διαταράξεως της διεξαγωγής του διαγωνισμού, ως και εάν γραπτά τινα δοκίμια φέρουν την υπογραφήν του διαγωνισθέντος ή σημεία αναγνωρίσεως της ταυτότητος αυτού, και αναγράφει εις το πρακτικόν της σχετικάς παρατηρήσεις. γ)Ταξινομεί τα γραπτά δοκίμια εις δέσμας και συσκευάζει αυτά εις δέμα, το οποίον σφραγίζει δι’ ισπανικού κηρού και υπογράφεται υπό πάντων των μελών της Επιτροπής. Επί του δέματος αυτού επικολλάται σημείωμα αναγράφον: Το μάθημα, την χρονολογίαν, τον αριθμόν των διαγωνιζομένων, τον αριθμόν των απόντων εμφαινομένων ονομαστικώς και τον αριθμόν των περιεχομένων εντός του δέματος γραπτών δοκιμίων. Το ούτω τακτοπιημένον δέμα παραδίδεται εις τον Πρόεδρον της Επιτροπής προς φύλαξιν. 32.Γ.η.29 Μετεκπαίδευση δημοδιδασκάλων δ)Συντάσσει πρακτικόν εις το οποίον αναγράφονται: Τα της διεξαγωγής των εξετάσεων γενικώς, αι τυχόν σημειωθείσαι ανωμαλίαι, αι επιβληθείσαι ενδεχομένως κυρώσεις τα παρατηρηθέντα εις γραπτά δοκίμια σημεία αναγνωρίσεως της ταυτότητος των διαγωνισθέντων, ο αριθμός των δικαιουμένων να λάβουν μέρος εις τον διαγωνισμόν επί του εξετασθέντος μαθήματος βάσει του πίνακος προκρίσεως του συνταχθέντος υπό της αρμοδίας Διευθύνσεως του Υπουργείου, τα ονόματα απόντων, ο αριθμός των διαγωνισθέντων, ο αριθμός των γραπτών δοκιμίων, τα της συσκευασίας αυτών εις δέματα, τα της σφραγίσεως και παραδόσεως των δεμάτων εις τον Πρόεδρον προς φύλαξιν, ως και πάσα άλλη σχετική λεπτομέρεια. 9.Κατά την ανάπτυξιν των θεμάτων υπό των διαγωνιζομένων χρησιμοποιείται παραδεκτή μορφή της Ελληνικής γλώσσης (Δημοτική ή απλή Καθαρεύουσα) απηλλαγμένη ακροτήτων. 10.Μετά το πέρας του διαγωνισμού εις πάντα τα μαθήματα η Επιτροπή συντάσσει πρακτικόν περιέχον ανακεφαλαιωτικάς παρατηρήσεις επί της διεξαγωγής του διαγωνισμού και παραδίδει πάντα τα γραπτά δοκίμια συνεσκευασμένα εις δέματα ως και εις τας προηγουμένας παραγράφους ορίζεται, εις τον Πρόεδρον της Επιτροπής, όστις μεριμνά, δια την ασφαλή φύλαξιν τούτων μετά των πρακτικών της Επιτροπής διεξαγωγής του διαγωνισμού, εν τω Υπουργείω. Βαθμολόγησις γραπτών δοκιμίων –  Αναβαθμολόγησις – Έκδοσις αποτελεσμάτων –  Σύνταξις τελικού πίνακος. Άρθρ.5.-«1.Δια την βαθμολόγησιν των γραπτών δοκιμίων ορίζονται δι’ Υπουργικής αποφάσεως, μετά πρότασιν της Διευθύνσεως Εφαρμογής Προγραμμάτων Σχολών Εκπαιδεύσεως Διδακτικού Προσωπικού, 2 κατά μάθημα βαθμολογηταί εκ του Εκπαιδευτικού Προσωπικού του Μ.Δ.Δ.Ε., των Παιδαγωγικών Ακαδημιών και των Σχολών Νηπιαγωγών, εκ του Εποπτικού Προσωπικού Δ.Ε., εκ Γενικών Επιθεωρητών Μ.Ε. της ειδικότητος των Φιλολόγων και εκ Λυκειαρχών και Γυμνασιαρχών της αυτής ειδικότητος. Οι οριζόμενοι βαθμολογηταί τελούν υπό την Εποπτείαν του Προέδρου της, κατά την παρ. 2 του άρθρ. 4 της παρούσης, Κεντρικής Επιτροπής». Η παρ. 1 αντικατεστάθη ως άνω δια της υπ’ αριθ. Φ.557.1/71711 της 7/7 Ιουλ. 1977 (ΦΕΚ Β΄ 638) αποφ. Υπ. Παιδείας. 2.Η διόρθωσις και βαθμολόγησις των γραπτών δοκιμίων ενεργείται εις το Κατάστημα του Υπουργείου Εθν. Παιδείας και Θρησκευμάτων ή εις έτερα καταστήματα οριζόμενα υπό της Διευθύνσεως Εφαρμ. Προγραμ. Σ.Ε.Δ.Π. κατά την ακόλουθον διαδικασίαν: α)Ο Πρόεδρος της, κατά την παρ. 2 του άρθρου 4 της παρούσης, Κεντρικής Επιτροπής διεξαγωγής του διαγωνισμού, παραδίδει εις ένα των βαθμολογητών επί αποδείξει δέσμην γραπτών δοκιμίων καθ’ έκαστον ωράριον ημερησίας εργασίας. Ούτος διορθώνει τα γραπτά δοκίμια, αναγράφει εις έκαστον και εις ειδικήν θέσιν τον βαθμόν του ολογράφως και αριθμητικώς, υπογράφει παρά τον βαθμόν, επικαλύπτει τα στοιχεία ταύτα δι’ αδιαφανούς χάρτου και παραδίδει την δέσμην εις τον Πρόεδρον, ανταλλάσσων την απόδειξίν του. Ο Πρόεδρος παραδίδει την δέσμην ταύτην κατά τον αυτόν τρόπον εις τον έτερον βαθμολογητήν, ο οποίος διορθώνει και βαθμολογεί τα γραπτά δοκίμια, υπογράφων δε την βαθμολογίαν του, παραδίδει αυτά εις τον Πρόεδρον. β)Ο Πρόεδρος, συγκεντρώνων πάντα τα γραπτά δοκίμια, εκάστου μαθήματος ούτω διωρθωμένα και βαθμολογημένα, συσκευάζει ταύτα εις δέμα το οποίον σφραγίζει δι’ ισπανικού κηρού, αναγράφων επ’ αυτού το μάθημα και τον αριθμόν των περιεχομένων γραπτών δοκιμίων και υπογράφων την αναγραφήν ταύτην. Τα τοιαύτα δέματα πάντων των μαθημάτων φυλάσσονται ασφαλώς, μερίμνη του Προέδρου εν τω Υπουργείω μέχρι της υπ’ αυτού συγκλήσεως της Κεντρικής επιτροπής διεξαγωγής του διαγωνισμού, προς έκδοσιν των αποτελεσμάτων κατά τα εν ταις επομέναις παραγράφοις διαλαμβανόμενα: 3.α)Τα γραπτά δοκίμια βαθμολογούνται δια της βαθμολογικής κλίμακος 1-20. β)Βαθμός του γραπτού δοκιμίου εκάστου μαθήματος είναι το άθροισμα των βαθμών των δύο βαθμολογητών, βαθμός δε επιτυχίας εκάστου διαγωνιζομένου είναι το άθροισμα των βαθμών κατά την παρ. 5 του άρθρ. 4 της παρούσης εξεταζομένων μαθημάτων. 4.α)Ευθύς ως περατωθή η βαθμολόγησις των γραπτών δοκιμίων κατά τα εν ταις ανωτέρω παραγράφοις οριζόμενα, ο Πρόεδρος της Κεντρικής επιτροπής διεξαγωγής του διαγωνισμού συγκαλεί ταύτην προς έκδοσιν των αποτελεσμάτων. β)Η Γραμματεία της κεντρικής Επιτροπής ταύτης καταρτίζει βιβλίον ειδικού ελέγχου των αποτελεσμάτων του διαγωνισμού εις το οποίον καταχωρίζονται κατά στήλας: Το ονοματεπώνυμον και πατρώνυμον των διαγωνισθέντων αλφαβητικώς, τα εξετασθέντα μαθήματα, ο εν εκάστω μαθήματι, και ο υφ’ εκατέρου των βαθμολογητών δοθείς βαθμός, ως και το άθροισμα των βαθμών των μαθημάτων. γ)Η Επιτροπή εν συνεδρία αποσφραγίζει τα δέματα των γραπτών δοκιμίων κατά μάθημα, επαληθεύει τον αριθμόν τούτων, αποκαλύπτει την βαθμολογίαν των δύο βαθμολογητών εις έκαστον γραπτόν δοκίμιον και ελέγχει, εάν μεταξύ των δύο βαθμών υπάρχη διαφορά μείζων των 4 μονάδων, οπότε τα εμφανίζοντα τοιαύτην βαθμολογικήν διαφοράν γραπτά δοκίμια παραπέμπονται αμέσως υπό του Προέδρου προς αναβαθμολόγησιν, κατά τα εν τη επομένη παραγράφω διαλαμβανόμενα. (Μετά την σελ. 272,264) Σελ. 272,265 Τεύχος 650 Σελ. 49 Μετεκπαίδευση δημοδιδασκάλων 32.Γ.η.29 «5.Η κατά το εδάφ. γ΄ της προηγουμένης παραγράφου αναβαθμολογησις ενεργείται εν τω αυτώ καταστήματι, ένθα εγένετο η βαθμολόγησις και η αποκάλυψις της βαθμολογίας των γραπτών δοκιμίων, υπό 2 αναβαθμολογητών κατά μάθημα, οριζομένων δια της αυτής Υπουργικής αποφάσεως περί ης η παρ. 1 του παρόντος άρθρου, προτάσει της Διευθύνσεως Εφαρμογής Προγραμμάτων Σ.Ε.Δ.Π. εκ του επί 2ω και άνω βαθμώ Εκπαιδευτικού Προσωπικού του Μαρασλείου Δ.Δ.Ε., των Παιδαγωγικών Ακαδημιών και των Σχολών Νηπιαγωγών, εξ Εποπτών και Γενικών Επιθεωρητών Μ.Ε. της ειδικότητος των Φιλολόγων, εκ του Εποπτικού Προσωπικού Δ.Ε. και εκ Φιλολόγων Λυκειαρχών και Γυμνασιαρχών. Οι οριζόμενοι κατά περίπτωσιν αναβαθμολογηταί δέον να μη είναι κατώτεροι κατά βαθμόν των βαθμολογητών. Η βαθμολογία των δύο αναβαθμολογητών, καταχωριζομένη εν εκάστω γραπτώ δοκιμίω, αποτελεί τον οριστικόν βαθμόν του αναβαθμολογηθέντος γραπτού, επί τη βάσει του οποίου εξάγονται τα αποτελέσματα». Η παρ. 5 αντικατεστάθη ως άνω δια της υπ’ αριθ. Φ.557.1/71711 της 7/7 Ιουλ. 1977 (ΦΕΚ Β΄ 638) αποφ. Υπ. Παιδείας. 6.α)Μετά την, ως εν τη προηγουμένη παραγράφω αναβαθμολόγησιν, η Επιτροπή εν συνεδρία αποκαλύπτει το ονοματεπώνυμον των διαγωνισθέντων και καταχωρίζει τους βαθμούς εις τον ειδικόν έλεγχον αποτελεσμάτων του διαγωνισμού, ως εν εδαφίω β΄ της παρ. 4 του παρόντος άρθρου ορίζεται. β) «Είτα η Επιτροπή, επί τη βάσει των οριστικών βαθμών εκάστου υποψηφίου, καταρτίζει, κεχωρισμένως δι’ εκάστην κατηγορίαν υποψηφίων μετεκπαιδεύσεως, ονομαστικόν πίνακα, εις τον οποίον περιλαμβάνονται, κατά σειράν επιτυχίας οι λαβόντες την βαθμολογικήν βάσιν επιτυχίας, ήτοι οι συγκεντρώσαντες και εις τα τέσσαρα εξετασθέντα μαθήματα σύνολον βαθμολογικών μονάδων 80 και άνω. Ακολούθως συντάσσει τον ονομαστικόν πίνακα εισακτέων δι’ εκάστην κατηγορίαν, εις τον οποίον εγγράφονται κατά σειράν επιτυχίας τόσοι εις αριθμόν, όσοι ορίζονται υπό της εκάστοτε Υπουργικής αποφάσεως της παρ. 1 του άρθρ. 4 της παρούσης δια την αντίστοιχον κατηγορίαν μετεκπαιδεύσεως. Εις τον πίνακα εισακτέων εκάστης κατηγορίας εγγράφονται καθ’ υπέρβασιν και οι τυχόν ισοβαθμούντες προς τον τελευταίον εισαγόμενον εκ της αυτής κατηγορίας. Οι πίνακες ούτοι των εισακτέων, μετά των σχετικών πρακτικών της επιτροπής, υποβάλλονται δια του Προέδρου αυτής, εις την  Σελ. 272,266 Τεύχος 650 Σελ. 50 Διεύθυνσιν Εφαρμογής Προγραμμάτων Σ.Ε.Δ.Π. του Υπουργείου Εθνικής Παιδείας και Θρησκευμάτων δια τα περαιτέρω». Το εδαφ. β) αντικατεστάθη ως άνω δια της υπ’ αριθ. Φ.557.1/71711 της 7/7 Ιουλ. 1977 (ΦΕΚ Β΄ 638) αποφ. Υπ. Παιδείας. γ)Οι προερχόμενοι εκ των σχολείων της Φιλεκπαιδευτικής Εταιρείας  και μετέχοντες του διαγωνισμού διδάσκαλοι και νηπιαγωγοί, εισάγονται ως υπεράριθμοι εις το Μ.Δ.Δ.Ε., βάσει της παρ. 5 του άθρρ. 4 του Ν.Δ. 1222/1972 εφ’ όσον συγκεντρώσουν εις τον διαγωνισμόν την καθοριζομένην βαθμολογικήν βάσιν επιτυχίας, ήτοι σύνολον 80 μονάδων και άνω. 7.Τα γραπτά δοκίμια φυλάσσονται εν τω Μ.Δ.Δ.Ε., μερίμνη του Διευθυντού αυτού, επί έν πλήρες έτος, μετά την παρέλευσιν του οποίου καταστρέφονται δια πράξεως του Διευθυντού ή του Αναπληρωτού Διευθυντού του Διδασκαλείου, κοινοποιουμένης προς την αρμοδίαν Διεύθυνσιν του Υπουργείου. Άρθρ.6.-Δεν επιτρέπεται να ορισθούν ως μέλη της Επιτροπής διεξαγωγής του διαγωνισμού, ως επιτηρηταί και ως βαθμολογηταί ή αναβαθμολογηταί οι έχοντες σύζυγον διαγωνιζόμενον ή συγγένειαν εξ αίματος ή εξ αγχιστείας προς τον διαγωνιζόμενον μέχρι και του 3ου βαθμού. Προς διασφάλισιν της προϋποθέσεως ταύτης, οι οριζόμενοι δια τας ως άνω υπηρεσίας, καταθέτουν προ της αναλήψεως των καθηκόντων των σχετικήν δήλωσιν. Άρθρ.7.-Πάσα προγενεστέρα απόφασις ημών διέπουσα θέματα ρυθμιζόμενα δια της παρούσης καταργείται. Η παρούσα δημοσιευθήτω δια της Εφημερίδος της Κυβερνήσεως. 32.Γ.η.29 Μετεκπαίδευση δημοδιδασκάλων